Keskustelu:Liisa Selänne

message: Julkisuuden henkilön äiti, ei mitään wikimerkittäväksi tekeviä ansiota. Kuoleman uutisointi johtuu Teemu Selänteestä, ei henkilöstä itsestään. -188.238.182.210 23. heinäkuuta 2018 kello 21.46 (EEST)
replies: text: Yllättävän laajasti hänen kuolemastaan kuitenkin kerrottiin, joten vaikka juuri sinä et tunne häntä tai hänen toimintaansa, hän lienee ollut omassa lajissaan tunnettu.--MAQuire (keskustelu) 23. heinäkuuta 2018 kello 21.50 (EEST)

text: Merkittävä, tai vähtiintään niin merkitävä että artikelin poiston tulisi tapahtua poistokeskustelun kautta eikä Merkittävyys mallineneen kautta. --Superkissan (keskustelu) 23. heinäkuuta 2018 kello 23.18 (EEST) Ps. Mikäli on jo olemassa suomenkielisessä Wikipedias vakiintunut käytäntö vastaaville tilanteille siihen tulisi viitata.
replies: text: :Mitä Apu-lehden artikkelilla "Aki ja Heli Palsanmäki nauttivat vihdoin elämästä: Ennen meillä ei ollut varaa matkailla" on tässä artikkelissa lähteistetty? Voisiko joku valaista?--Htm (keskustelu) 24. heinäkuuta 2018 kello 09.29 (EEST)
replies: text: ::Korjattu. Sivulla näyttää olevan systeemi, että alaspäin vierittämällä sivun osoite muuttuu itsestään ja alemman jutun osoite oli tullut javasccriptiin, jolla loin verkkoviitteen.--MAQuire (keskustelu) 24. heinäkuuta 2018 kello 10.26 (EEST)

text: Julia Tukiainen on tietosanakirjamerkittävämpi (wikimerkittävämpi myös?) kuin Liisa Selänne. (Mistä ihmiset käytännössä tulevat hakemaan tietoa Wikipediasta? Mistä aiheista he käytännössä odottavat löytävänsä ihan oman wikiartikkelin?) --Itäpohja (keskustelu) 24. heinäkuuta 2018 kello 09.55 (EEST)
replies: text: :Hieman enemmän näkyvyyttä saanut kuin vaikkapa joku V.V.V.--MAQuire (keskustelu) 24. heinäkuuta 2018 kello 10.28 (EEST)
replies: text: ::Henkilö on julkisuuden henkilön äiti ja saanut sen vuoksi hetkellistä mediahuomiota kuollessaan. Vapaaehtoistyö ja opettaminen kansalaisopistossa eivät tee merkittäväksi. Pois. --Epiq (keskustelu) 24. heinäkuuta 2018 kello 10.57 (EEST)
replies: text: :::Eli ei "julkisuuden henkilön äiti"ys ole mikään automaattinen ei-merkittävyysautomaatti, jos henkilön toiminta tuottaa laajaa käsittelyä luotettavissa riippumattomissa lähteissä.--MAQuire (keskustelu) 24. heinäkuuta 2018 kello 11.05 (EEST)
replies: text: ::::Kuolema voi toki joissakin tapauksissa johtaa laajaankin mediahuomioon: esimerkiksi sarjamurhaajien uhreista tai erikoisten onnettomuuksien uhreiksi joutuneista varmastikin on kirjoitettu paljon. Se ei kuitenkaan tarkoita, että kyseisistä henkilöistä olisi järkevää laatia tietosanakirja-artikkeli. Pitäisi käsitellä henkilöä itseään ja hänen saavutuksiaan, nyt mennään pikemminkin assosiaation kautta eivätkä henkilön omat meriitit mielestäni riitä. --Epiq (keskustelu) 24. heinäkuuta 2018 kello 11.29 (EEST)
replies: text: :::::Poistin artikkelista  kuoleman saaman mediahuomion, jos se hämäsi luulemaaan, että artikkeli käsitteli ihmisen kuolemaa.--MAQuire (keskustelu) 24. heinäkuuta 2018 kello 12.16 (EEST)
Artikkelin aihe on riittävän merkittävä tietosanakirjaan. Säilytettävä. ---​r​a​i​d​5 (keskustelu) 24. heinäkuuta 2018 kello 19.29 (EEST)
Pelkkä julkkiksen vanhemmuus ei riitä merkittävyyteen. --Otrfan (keskustelu) 24. heinäkuuta 2018 kello 19.32 (EEST)
Hän on saavuttanut korkeintaan paikallista tunnettavuutta vapaaehtoistyönsä kautta ja työura mainitaan yhdessä lausessa. Varsinainen pihvi on piilotettu yhden lapsen etunimeen, ovelaa. Ei wikimermittävä.--Htm (keskustelu) 25. heinäkuuta 2018 kello 05.48 (EEST)
Tunnetumpi kuin Vanessa Kurri, joten merkittävä. Iivarius (keskustelu) 25. heinäkuuta 2018 kello 17.04 (EEST)

text: Vanessa Kurri on wikimerkittävä omilla ansioillaan (Miss Suomi, juontaja, esiintyjä). Merkittävyyteen ei riitä pelkkä laaja käsittely mediassa, jos henkilön omassa henkilöhistoriassa ei ole mitään merkittävää. – Kotivalo (keskustelu) 27. heinäkuuta 2018 kello 18.52 (EEST)
 Säilytettävä Riittävän laajaa käsittelyä riippumattomissa lähteissä. –Mahlainen (keskustelu) 26. heinäkuuta 2018 kello 12.08 (EEST)

message: Tällä sivulla käyty keskustelu on hämmästyttänyt minua maallikkona. Itse pitäisin selvänä, ettei aiheesta ole luontevaa kirjoittaa esimerkiksi wiki- tai muuta tietosanakirja-artikkelia. Aihe ei niin sanotusti ole riittävän merkittävä. Merkittävyys on kuitenkin välttämätön kriteeri artikkelin oikeuttamiseksi. 
Ainoa artikkelimerkittävyyttä edes jollain tavalla puoltava kohta tekstissä (sen nykymuodossa) lienee tämä: "Selänne tuli tunnetuksi kivenlahtelaisen Kaveri-Kammari-yhteisön perustajana ja sihteerinä. Yhteisö perustettiin syksyllä 1993. Selänne palkittiin ansioistaan Kivenlahti-Stensvik ry:n 40-vuotisjuhlamitalilla ja valittiin samalla vuoden 2013 Kivenlahden Kaisaksi. Hän keräsi myös Espoosta tavaraa Karjalan vähäosaisille."
Kouvolan Sanomissa julkaistussa muistokirjoituksessa (https://kouvolansanomat.fi/teemat/elamankaari/336153a8-fefc-4c53-a090-fb03c51cde02) asiasta kirjoitetaan tällä lailla: "Ennen eläkkeelle siirtymistä Liisa ideoi Espoonlahteen matalan kynnyksen kohtaamispaikka Kaverikammarin. Eläkkeellä Kaverikammari oli Liisalle sydämenasia. [Kappaleenvaihto.] Liisalle oli hyvin tärkeää auttaa edelleen myös Karjalan vähäosaisia. Hän toi Kuusankosken Karjalan tuki ry:n Vienon kammarille usein autolasteittain espoolaisten lahjoittamia tavaroita. Liisa kuului Kalksalo-seuraan ja matkusti sen myötä usein Karjalaan." (HS:ssa (https://www.hs.fi/muistot/art-2000005745858.html) kohta editoitu lyhyemmäksi.) 
Sitten asioihin, joita pitäisin virhepäätelminä: 
1. Keskustelussa vedotaan henkilön saamaan laajaan mediahuomioon. Tämä mediahuomio on kuitenkin lyhytaikaista, kuoleman yhteydessä noussutta. Lisäksi ja ennen kaikkea: kaikki mediahuomio johtuu siitä, että hänen poikansa on julkisuudesta tuttu. (Poika on myös julkisuudessa keskimääräistä enemmän tuonut esiin ja käsitellyt äitinsä kuolemaa?) 
2. Se, että on julkkiksen lähisukulainen, ei automaattisesti tai tavallisesti tee henkilöstä tietosanakirja-artikkelimerkittävää. Pitäisi olla selvää, että tämä pätee myös toisin päin: Ihmisen merkittävyys ei tyhjene, vaikka hän olisikin jonkun itseään tunnetumman lähisukulainen. Ihmettelen esimerkiksi tätä argumenttia: "Tunnetumpi kuin Vanessa Kurri, joten merkittävä." Vaikka Vanessa Forsman menikin naimisiin itseään tunnetumman kanssa, ei se mitätöi esimerkiksi hänen menneisyyttään ja merkitystään Miss Suomena. (P.S. Oikeasti tunnetumpi kuin Vanessa Kurri?)
3. Yksi puoltavaksi tarkoitettu argumentti tällä sivulla on tämä: "Riittävän laajaa käsittelyä riippumattomissa lähteissä." Hyvin monista aiheista on "riittävän laajaa käsittelyä riippumattomissa lähteissä". Läheskään kaikilla näillä aiheilla ei kuitenkaan ole sellaista merkittävyyttä, että niistä olisi luontevaa laatia tietosanakirja-artikkeli. Perustetta käytetään uskoakseni sekaannuksen vuoksi: merkittävästäkään aiheesta ei ole mahdollista kirjoittaa wikiartikkelia, ellei ole saatavilla aiheen "riittävän laajaa käsittelyä riippumattomissa lähteissä". "Riittävän laaja käsittely riippumattomissa lähteissä" ei siis ole kriteeri vaan edellytys, ja se vaatii välttämättä pohjakseen, että käsitelty aihe on sinällään riittävän merkittävä ansaitakseen oman tietosanakirja-artikkelinsa. 
4. Artikkelissa lukee: "Selänteen kuolema uutisoitiin laajasti kotimaisissa ja ulkomaisissa medioissa." Uutisointi johtuu kuitenkin kokonaan Selänteen pojan kansainvälisestä tunnettavuudesta ja liittyy kokonaan siihen. Esimerkiksi viitteen https://news.hockeyfeed.com/nhl-news/tragedy-strikes-nhl-legend-teemu-selanne sisältö koostuu siitä, että monisanaisesti kauhistellaan Teemu Selänteen tragediaa. Kauhisteluhengessä ruoditaan myös kohtalokasta polvileikkausta. Tämä kansainvälinen lähde ei edes sivua yhtäkään sellaista sisältöä, joka saattaisi antaa aihetta tietosanakirja-artikkelimerkittävyyteen. 
Keskustelun aloittaneen ip-käyttäjän sekä Epiqin kaksi kommenttia tällä sivulla antavat mielestäni olennaiset näkökulmat tiiviissä muodossa. --Itäpohja (keskustelu) 27. heinäkuuta 2018 kello 00.24 (EEST)
replies: text: 1. Kuoleman uutissointi korostuu kyllä tällä hetkellä artikkelin lähteissä. Poistin niitä tasapainottaakseni artikkelia, mutta muokkaukseni kumottiin, kuten melkein kaikki muutkin on kumottu viime päivinä. Kuolemaa edeltäviä lähteitä on kyllä enemmänkin (mm. erosta), eli kaikkia ei ole artikkeliin laitettu.--MAQuire (keskustelu) 27. heinäkuuta 2018 kello 00.58 (EEST)
thread_title:  Merkittävyyskriteereistä ja virhe(?)päätelmistä